stanford-oval/wikipedia huggingface dataset:
Eeli Tolvanen
Ura > Ammattilaisura > Seattle Kraken 2022–

Tolvasen ura Krakenissa alkoi hyvin: hän teki heti ensimmäisessä ottelussaan maalin ja kolmeen ensimmäiseen otteluun yhtä monta tehopistettä. Yhteensä kaudella 2022–2023 hän teki 48 runkosarjaottelussa 16 maalia ja 27 tehopistettä. Pudotuspeleissä hän teki 14 ottelussa kolme maalia ja yhteensä kahdeksan tehopistettä. Kaudella 2023–2024 Tolvanen pelasi 81 runkosarjaottelua ja teki niissä 16 maalia ja yhteensä 41 tehopistettä, Seattlen jäädessä pudotuspelien ulkopuolelle.
Heinäkuussa 2024 Tolvanen teki Krakenin kanssa kaksivuotisen ja yhteensä 6,95 miljoonan dollarin arvoisen jatkosopimuksen.
Ura > Maajoukkueura

| Mitalit> Maa:  Suomi.Miesten jääkiekko.Alle 20-v. MM-kilpailut  | Mitalit> Maa:  Suomi.Miesten jääkiekko.Alle 20-v. MM-kilpailut  | Mitalit> Maa:  Suomi.Miesten jääkiekko.Alle 20-v. MM-kilpailut  | Maa:  Suomi> Miesten jääkiekko. |
| --- | --- | --- | --- |
|  Kultaa | Kanada 2019 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Kultaa | Yhdysvallat 2016 | jääkiekko |  |
Tolvanen pelasi alle 18-vuotiaiden Ivan Hlinkan muistoturnauksessa vuonna 2015. Hän pelasi samana vuonna myös World U-17 Hockey Challengessa, jonka piste- ja maalipörssin Tolvanen voitti tehoilla 9+1=10. Hän jäi vain yhden maalin päähän turnauksen maaliennätyksestä, joka oli Venäjän Ilja Kovaltšukin (2000) ja Yhdysvaltain Colin Whiten (2014) hallussa. Tolvanen valittiin turnauksen tähdistökentälliseen.
Tolvanen pelasi alle 18-vuotiaiden MM-kilpailuissa vuonna 2016, jolloin hän voitti maailmanmestaruuden. Tolvanen jakoi tehoilla 7+2=9 koko turnauksen maalipörssin voiton Yhdysvaltain Kailer Yamamoton ja Joey Andersonin kanssa sekä Suomen sisäisen pistepörssin voiton Aapeli Räsäsen kanssa. Valmennus valitsi hänet joukkueensa turnauksen yhdeksi kolmesta parhaasta pelaajasta. Tolvanen valittiin myös Venäjää vastaan pelatun puolivälieräottelun päätteeksi Suomen ottelun parhaaksi pelaajaksi.
Tolvanen pelasi alle 20-vuotiaiden MM-kilpailuissa vuosina 2017, 2018 ja 2019, joista viimeisin turnaus päättyi maailmanmestaruuteen. Ensimmäisessä turnauksessa hän jakoi Suomen sisäisen piste- ja syöttöpörssin voiton Aapeli Räsäsen kanssa tehoilla 2+4=6. He jakoivat myös joukkueensa sisäisen maalipörssin voiton Vili Saarijärven ja Juuso Välimäen kanssa. Vuoden 2018 turnauksessa Tolvanen oli Suomen paras syöttäjä ja jakoi sisäisen pistepörssin voiton Kristian Vesalaisen kanssa tehoilla 1+5=6.
Hän jakoi myös joukkueen sisäisen tehotilaston voiton hänen kanssaan lukemalla +6. Valmennus valitsi Tolvasen Suomen turnauksen yhdeksi kolmesta parhaasta pelaajasta. Hänet valittiin myös Yhdysvaltoja vastaan pelatun alkulohkon ottelun päätteeksi joukkueensa ottelun parhaaksi pelaajaksi.
Tolvanen on pelannut yhteensä 29 nuorten ja 29 poikien maaottelua.
Ura > Maajoukkueura > A-maajoukkue

Tolvanen teki A-maajoukkuedebyyttinsä 18-vuotiaana Karjala-turnauksessa 9. marraskuuta 2017 Venäjää vastaan. Tolvanen merkittiin Suomen ykkösketjun vasempaan laitaan Petri Kontiolan ja Jukka Peltolan viereen. Ensimmäisen A-maajoukkuemaalinsa hän teki samassa turnauksessa seuraavassa ottelussa 11. marraskuuta 2017 Ruotsia vastaan. Tolvanen sai ottelussa myös syöttöpisteen Jukka Peltolan tekemään maaliin.
Tolvanen edusti Suomea Pyeongchangin talviolympialaisissa 2018, jossa hän voitti joukkueen sisäisen piste- ja syöttöpörssin tehoilla 3+6=9. Tolvanen valittiin turnauksen tähdistökentälliseen yhdessä Venäläisten olympiaurheilijoiden hyökkääjien Ilja Kovaltšukin ja Pavel Datsjukin kanssa. Hän pelasi myös MM-kilpailuissa vuonna 2018, jolloin Tolvanen liittyi Suomen joukkueeseen kesken turnauksen. Hänet valittiin Saksaa vastaan pelatun alkulohkon ottelun päätteeksi joukkueensa ottelun parhaaksi pelaajaksi.
Pelityyli

Jatkoaika.com-verkkolehden Markus Suhosen mukaan Tolvasen pelilliset vahvuudet liittyvät hänen aktiiviseen pelitapaansa sekä laadukkaaseen laukaukseen. Suhonen kertoo kirjoittamassaan artikkelissa: ”Tolvanen pelaa korkealla intensiteetillä ja tekee itsestään alati vaarallisen kiekollisena sekä kiekottomana vastustajan viisikon selustassa, minkä lisäksi hän pystyy hyödyntämään laukaustaan, joka irtoaa lavasta hallitusti ja nopeasti pienessäkin tilassa.” Suhonen nostaa esille myös Tolvasen kyvykkyyden rakentaa joukkueensa etenemistä pelisilmänsä avulla.
Tolvasen yhtenä suurimmista vahvuuksista on yleisesti pidetty hänen laukaustaan, jonka myötä Tolvasta on verrattu muun muassa Vladimir Tarasenkoon ja Patrik Laineeseen. Myös Kiekkoareena-verkkolehden toimittaja Miika Arponen kertoo hänen laukauksensa olevan maailmanluokkaa, lähtevän pienestä tilasta ja tarkasti sekä ranne- että lyöntilaukauksella. Arposen mukaan Tolvanen tekee myös varsinkin hyökkäyspäässä lähes poikkeuksetta oikeita päätöksiä ja on näppärä mailankäsittelijä, mutta hän mainitsee Tolvasen kehittämiskohteeksi luistelun. Arposen mukaan pieni koko kuitenkin rajoittaa hänen fyysistä peliään.
Perhe

Myös Tolvasen isoveljet Joona ja Atte pelaavat jääkiekkoa. Joona pelaa puolustajana II-divisioonajoukkue Harjun Kiekossa ja Atte pelaa maalivahtina monikansallisen Bet-at-home ICE Hockey Leaguen itävaltalaisjoukkue EC Salzburgissa. Veljesten isä Markku Tolvanen valmensi heitä Nummelan Palloseuran junioreissa.
Kunnianosoitukset

Vihdin kunta päätti tammikuussa 2019 nimetä Nummelassa Kuoppanummen jäähallin alueella sijaitsevan kadun nuorten maailmanmestaruuden kunniaksi Eelinpoluksi.
Saavutukset ja palkinnot

Espoo Bluesin C-nuoret :
Mestaruus: 2013–2014, 2014–2015
Suomen alle 18-vuotiaiden jääkiekkomaajoukkue :
Kulta: 2016
Jokerit :
Valinta tähdistöotteluun: 2017–2018
Viikon paras tulokaspelaaja: 35/2017, 38/2017, 40/2017, 41/2017, 44/2017, 9/2018
Viikon paras hyökkääjä: 40/2017
Kuukauden paras tulokaspelaaja: 8–9/2017, 10/2017
Ennätykset (3):
Eniten tehopisteitä tehnyt alle 19-vuotias pelaaja (33 tehopistettä).
Eniten maaleja tehnyt alle 19-vuotias pelaaja (17 maalia; jakaa ennätyksen Jevgeni Kuznetsovin kanssa).
Eniten maalisyöttöjä 18-vuotiaana yhdellä kaudella tehnyt pelaaja (16 maalisyöttöä).
Sioux City Musketeers :
Valinta tulokaspelaajien tähdistökentälliseen: 2015–2016
Valinta ensimmäiseen tähdistökentälliseen: 2016–2017
Valinta USHL Top Prospects Gameen: 2016–2017
Espoo Bluesin B-nuoret :
Kauden paras hyökkääjä (Esa Peltonen -palkinto): 2014–2015
Kauden arvokkain pelaaja (Esa Tikkanen -palkinto): 2014–2015
Valinta tähdistökentälliseen: 2014–2015
Kauden pistepörssin voitto (Matti Hagman -palkinto): 2014–2015
Kauden maalipörssin voitto (Raimo Summanen -palkinto): 2014–2015
Espoo Bluesin C-nuoret :
Kauden paras hyökkääjä (Sami Kapanen -palkinto): 2013–2014
Kauden arvokkain pelaaja (Teppo Numminen -palkinto): 2013–2014
Valinta tähdistökentälliseen: 2013–2014
Kauden maalipörssin voitto: 2013–2014
Suomen alle 17-vuotiaiden jääkiekkomaajoukkue :
Valinta tähdistökentälliseen: 2015
Turnauksen pistepörssin voitto: 2015
Turnauksen maalipörssin voitto: 2015
Suomen alle 18-vuotiaiden jääkiekkomaajoukkue :
Turnauksen maalipörssin voitto: 2016 (jakoi voiton Joey Andersonin ja Kailer Yamamoton kanssa)
Yksi Suomen maajoukkueen kolmesta parhaasta pelaajasta turnauksessa: 2016
Suomen alle 20-vuotiaiden jääkiekkomaajoukkue :
Yksi Suomen maajoukkueen kolmesta parhaasta pelaajasta turnauksessa: 2018
Suomen jääkiekkomaajoukkue :
Valinta tähdistökentälliseen: 2018
Aiheesta muualla

Eeli Tolvanen Elite Prospects. Everysport Media Group AB. (englanniksi)
Eeli Tolvanen The Internet Hockey Databasessa (englanniksi)
Eeli Tolvanen Eurohockey.com. (englanniksi)
Suomen joukkue – Jääkiekon MM-kilpailut 2018
2 Pokka |
4 Kivistö |
6 Honka |
7 Mikkola |
12 Anttila |
18 Mäenalanen |
19 Savinainen |
20 Aho (A) |
22 Pesonen |
24 Kapanen |
25 Jormakka |
29 Säteri |
34 Palola |
35 Husso |
37 Kilpeläinen |
41 Heiskanen |
50 Riikola |
55 Koivisto |
64 Granlund (C) |
65 Manninen |
74 Suomela |
77 Nutivaara |
81 Tolvanen |
86 Teräväinen |
96 Rantanen (A) |
Valmentaja Lauri Marjamäki
Suomen joukkue – Talviolympialaiset 2018
2 Lehtonen |
4 Kivistö |
5 Kukkonen (C) |
12 Anttila |
13 Junttila |
18 Lepistö (A) |
19 Koskinen |
20 Tolvanen |
23 Kemppainen |
24 Lajunen |
25 Enlund |
27 Kontiola (A) |
31 Rämö |
37 Pyörälä |
38 Hietanen |
40 Koskiranta |
42 Heiskanen |
50 Koivisto |
55 Ohtamaa |
62 Osala |
65 Manninen |
70 Hartikainen |
77 Metsola |
81 Peltola |
86 Savinainen |
Valmentaja Lauri Marjamäki
Isometsä

Isometsä on suomalainen sukunimi, joka on muun muassa seuraavilla henkilöillä:
Aada Isometsä (s. 2003), salibandyn pelaaja, Jari Isometsän tytär
Eetu Isometsä (s. 1997), golfaaja, Jari Isometsän poika
Jari Isometsä (s. 1968), maastohiihtäjä
Jukka Isometsä (s. 1981), jääkiekon linjatuomari.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Iin rovastikunta

Iin rovastikunta oli Oulun hiippakunnan rovastikunta 1932-2012. Rovastikuntaan kuuluivat Haukiputaan, Iin, Kiimingin, Kuusamon, Posion, Pudasjärven, Ranuan, Taivalkosken ja Yli-Iin luterilaiset seurakunnat. Ranuan seurakunta siirtyi 1938 ja Posion 1949 osaksi Kemin rovastikuntaa.
Iin rovastikunta syntyi 1932 Oulun tuomiorovastikunnan pohjoisten osien seurakunnista. Kuntaliitosten myötä osa maaseurakunnista palautui kaupunkiseurakuntina takaisin Oulun tuomiorovastikuntaa ja Oulun seurakuntayhtymään. Jäljelle jääneistä Kuusamon, Pudasjärven ja Taivalkosken seurakunnista muodostettiin vuoden 2013 alusta Koillismaan rovastikunta.
Iin rovastikunnan viimeinen lääninrovasti oli Haukiputaan seurakunnan kirkkoherra Jaakko Kaltakari.
Lääninrovastit

Jaakko Kaltakari
Hyltebruk

| Hyltebruk |
| --- | --- |
 Hyltebruk
 Koordinaatit: 57°00′N, 13°14′E 
Valtio:   Ruotsi
Lääni:  Hallandin lääni
Maakunta:  Halland
Kunta:  Hylten kunta
Pinta-ala:  
 – Maa:  4,91 km²
Väkiluku:  3 716
 – Väestötiheys:  756,8 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Hyltebruk on Hylten kunnan keskustaajama. Se sijaitsee Hallandin läänissä ja Smålandin historiallisessa maakunnassa Etelä-Ruotsissa. Vuoden 2010 lopussa taajamassa oli 3 716 asukasta.
Hyltebrukissa toimi aiemmin sulfiittisellutehdas ja voipaperia tuottanut pieni paperitehdas, joka uudistettiin 1970-luvulla Pohjoismaiden suurimmaksi sanomalehtipaperin tuottajaksi. Viimeksi nimellä Stora Enso Hylte AB tunnettu tehdas suljettiin vuonna 2023 Stora Enson siirtyessä painopaperien tuotannosta pakkausmateriaaleihin.
Väestönkehitys

| Hyltebrukin taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 2 172 | 2 172 |
| 1965 | 1965 |    | 2 465 | 2 465 |
| 1970 | 1970 |    | 2 852 | 2 852 |
| 1975 | 1975 |    | 3 469 | 3 469 |
| 1980 | 1980 |    | 3 668 | 3 668 |
| 1990 | 1990 |    | 3 767 | 3 767 |
| 1995 | 1995 |    | 4 016 | 4 016 |
| 2000 | 2000 |    | 3 671 | 3 671 |
| 2005 | 2005 |    | 3 742 | 3 742 |
| 2010 | 2010 |    | 3 716 | 3 716 |
Lähde: Statistiska centralbyrån (SCB).
Ihmisoikeusliitto

| Ihmisoikeusliitto |
| --- | --- |
Perustettu:  1979
Toimiala:  ihmisoikeudet
Kotipaikka:  Helsinki
Puheenjohtaja:  Maija Jäppinen
Aiheesta muualla
Sivusto
Infobox OKNimi-testi OK: 
Ihmisoikeusliitto Helsinki Pride -kulkueessa kesällä 2023.
Ihmisoikeusliitto ry (ruots. Förbundet för mänskliga rättigheter rf) on suomalainen, uskonnollisesti ja poliittisesti sitoutumaton vuonna 1979 perustettu yleinen ihmisoikeusjärjestö. Liiton tehtävänä on edistää perus- ja ihmisoikeuksien toteutumista ja tunnettavuutta sekä vastustaa ihmisoikeusloukkauksia Suomessa.
Ihmisoikeusliitto on Ihmisoikeusliittojen kansainvälisen keskusliiton (International Federation for Human Rights, FIDH) jäsen ja eurooppalaisen ihmisoikeusjärjestön, European Association for the Defense of Human Rights (AEDH), yksi perustajajäsenistä. Ihmisoikeusliitto on SOSTEn jäsenjärjestö.
Ihmisoikeusliiton pääsihteerinä on toiminut vuodesta 2013 lähtien valtiotieteiden tohtori Kaari Mattila (entiseltä nimeltään Päivi Mattila). Ihmisoikeusliiton johtokunnan puheenjohtajana toimii Panu Mäenpää.
Vuosina 1980–1986 liitto toimi nimellä Ihmisoikeuksien ja kansalaisvapauksien puolesta – League for Human Rights and Freedoms r.y. ja vuosina 1986–1993 nimellä Ihmisoikeuksien ja kansalaisvapauksien liitto – League for Human Rights and Freedoms r.y.
Aiheesta muualla

Ihmisoikeusliiton verkkosivu
Idriss Mhirsi

| 0 | 1 | 2 |
| --- | --- | --- |

Henkilötiedot
Syntymäaika: 21. helmikuuta 1994 (ikä 30)
Syntymäpaikka: Tunis, Tunisia
Pelipaikka: Hyökkääjä
Pituus: 177 senttimetriä
Seura
Seura: Espérance
Pelinumero: 8
Junioriseurat
2004–2010: Espérance
Seurat
| Vuodet | Seura | O (M) |
| 2010– | Espérance | 33 (4) |
 Seurajoukkueuran tilastot kattavat vain kansalliset sarjat, päivitetty 18. heinäkuuta 2012.
Idriss Mhirsi (s. 21. helmikuuta 1994 Tunis) on tunisialainen jalkapalloilija. Pelipaikaltaan hyökkääjä. Hän edustaa Tunisian pääsarjassa Espérancea.
Ura

Mhirsi aloitti jalkapalloilun Espérancen junioreissa, josta hän siirtyi edustukseen kaudeksi 2010–2011. Avauskaudellaan hän pelasi kahdeksan sarjaottelua tekemättä maaliakaan. Afrikan Mestarien liigassa sen sijaan hän teki yhden maalin pelaamissaan kahdessa ottelussa. Mhirsi oli voittamassa samalla kaudella  triplaa Espérancelle vuonna 2011, kun joukkue voitti Tunisian mestaruuden lisäksi Tunisian cup ja Afrikan Mestarien liigan.
Saavutukset

Tunisian mestaruus: 2011
Tunisian cup: 2011
Afrikan Mestarien liiga: 2011
Illéla (departementti)

Tahouan alueen departementit ennen vuotta 2011.
Illéla on departementti Nigerin Tahouan alueella. Se käsittää Illélan kaupunkikunnan sekä Badaguichirin ja Tajaén maalaiskunnat. Hallinnollinen keskus on Illéla. Departementissa on 336 600 asukasta (vuonna 2012).
Bagarouan kunta erotettiin Illélasta omaksi departementikseen vuonna 2011.
Isosuo (Huittinen)

Pitkospuista Isosuolla
Isosuo on suuri suo Huittisissa 8 kilometriä Lauttakylästä luoteeseen. Osa suon luoteisosasta kuuluu Kokemäkeen. Se kuuluu suurimmaksi osaksi Puurijärven ja Isosuon kansallispuistoon ja sen pinta vaihtelee välillä 43–50 metriä merenpinnan yläpuolella. Suon keskiosan suotyypit ovat keidasräme, silmäkeneva, rahkaneva ja lyhytkorsineva. Isosuo kuuluu Ala-Kauvatsanjoen valuma-alueeseen. Isosuon suurimmat saaret ovat Saranasaari ja Mustasaari.
Ferry Corsten

| Ferry Corsten |
| --- | --- |
 Ferry Corsten Torontossa syyskuussa 2006.
Henkilötiedot
Syntynyt: 4. joulukuuta 1973 (ikä 50) Rotterdam, Alankomaat
Ammatti:  DJ, tuottaja
Muusikko
Taiteilijanimi:  System F, Ferr, Moonman
Aktiivisena:  1989-
Tyylilajit:  elektro, trance, tekno
Yhtyeet:  Gouryella
Levy-yhtiöt:  Positiva Records Tsunami Records Flashover Recordings
Aiheesta muualla
www.ferrycorsten.com
  [ Muokkaa Wikidatassa ] [ ohje ]  
Ferry Bostoven Corsten (s. 4. joulukuuta 1973, Rotterdam, Alankomaat) on saksalais-alankomaalainen trance-artisti ja DJ. Hänet tunnetaan myös nimellä System F.
Ura

Ferry aloitti työnsä muusikkona 1991 tuottamalla hardcore/gabber -kappaleita, mutta myöhemmin laajensi tuotantoaan kevyempään klubimusiikkiin, kuten houseen ja tranceen. 1990-luvun loppuun mennessä hän oli yksi suosituimmista trance-DJ:stä ja -artisteista. Vuonna 2001 hän julkaisi trance-kappaleen Out of the Blue nimellä System F, joka soi tanssilattioilla ympäri maailmaa.
Vuonna 1999 Ferry valittiin vuoden tuottajaksi Ericsson Muzik -gaalassa, Lontoossa. Hänet on myös valittu parhaaksi remixaajaksi William Ørbitin kappaleesta Barber's Adagio For Strings Dancestar 2000 -gaalassa.
Vuonna 1997 Ferry Corsten ja Robert Smit perustivat Tsunami Recordsin yhdessä saksalaisen viihdealan yrityksen Purple Eye Entertainmentin kanssa.
Vuonna 2006 hänen kappaleensa Fire musiikkivideo valittiin parhaaksi trance-videoksi Trance Awards (Arkistoitu – Internet Archive) -gaalassa.
Ferry Corsten on perustanut hiljattain uuden levy-yhtiön nimeltään Flashover Recordings.
Muut nimet

Ferry Corsten tunnetaan myös seuraavilla nimillä:
Muut nimet > Artistinimet

4x4, A Jolly Good Fellow, Albion, Bypass, Cyber F, Dance Therapy, Digital Control, Eon, Exiter, Ferr, Firmly Underground, Free Inside,
Funk Einsatz, Kinky Toys, Moonman, Party Cruiser, Ransom, Pulp Victim, Raya Shaku, Sidewinder, System F, The Nutter, Zenithal.
Muut nimet > Yhteistyönimet

Alter Native, Blade Racer, Discodroids, Double Dutch, DrN, Elektrika, Energiya, FB, Fernick, Gouryella, Mind To Mind, Nixieland, Penetrator, Project Aurora, Roef, S.O.A, Scum, Selected Worx, Sons Of Aliens, Soundcheck, Spirit Of Adventure, Starparty, The Tellurians, Veracocha, Vimana
Diskografia > Albumit

1996: Looking Forward (nimellä Ferr)
2001: Out of the Blue (nimellä System F)
2003: Right of Way
2004: Together (nimellä System F)
2006: L.E.F.
2008: Twice in a Blue Moon
2009: Twice in a Blue Moon (Remix Edition)
Aiheesta muualla

Wikimedia Commonsissa on kuvia tai muita tiedostoja aiheesta .
Ferry Corstenin virallinen sivusto
Ferry Corsten Myspacessa (englanniksi)
Lista Ferry Corsteninin tuotannosta Discogs.comissa
Inkigayo

| Inkigayo> 인기가요 |
| --- | --- |
Tyyli:  musiikkiohjelma
Kestoaika:  70 min
Alkuperämaa:   Korean tasavalta
Verkko:   SBS
Esitetty:  Ensimmäinen inkarnaatio:   15. joulukuuta 1991 – 17. lokakuuta 1993   Toinen inkarnaatio:   1. helmikuuta 1998 –
Tuotanto
Tuotantoyhtiö(t):  SBS
Aiheesta muualla
Virallinen sivusto
IMDb
Inkigayo on televisioyhtiö SBS:n esittämä eteläkorealainen musiikkiohjelma.
Ohjelmassa on "Inkigayo chart" -musiikkilista, jossa on viikottainen voittaja. Lista toimii Gaon Chartin kanssa ja se perustuu myyntilukemiin sekä äänestystuloksiin.
Aiheesta muualla

Viralliset kotisivut
Isostasia

Isostasia on hydrostaattisen tasapainon kaltainen tasapainotila kiinteän Maan pintakerroksen alla eri Maan osissa. Periaate on se, että jos tutkitaan pystysuunnassa Maan pinnalta alaspäin ulottuvaa patsasta, on sen kokonaismassa tiettyyn syvyyteen (ns. kompensaatiosyvyys) saakka vakio, ts. sama mantereen ja meren, alangon ja vuoriston alla.
Ranskalainen geodeetti Pierre Bouguer huomasi Etelä-Amerikassa, että Andien vuoristo aiheutti paikallisen luotiviivan taipumista vuoristoon päin; hän ymmärsi tämän olevan Newtonin yleisen gravitaatiolain mukaista vuoriston massojen painovoimavaikutusta. Kun hän yritti arvioida tämän vaikutuksen suuruutta, hän huomasi yllätyksekseen, että havaittu efekti oli alle puolet teoreettisesta.
Intiassa Sir George Everest huomasi saman ilmiön Himalajan tapauksessa. Syy on se, että vuoristo koostuu merenpinnan yläpuolella olevista vuoristomassoista, mutta myös merenpinnan alapuolella olevasta ns. juuresta. Tämä juuri koostuu samanlaisesta graniitista kuin vuori, ja tämä materiaali on kevyempää kuin ympäröivän Maan vaipan aine. Vuoristo siis "kelluu" vaipan päällä. (Tästä voisi saada sellaisen vaikutelman, että Maan vaippa olisi sulaa magmaa; näin ei kuitenkaan ole. Se on terästä kovempaa ja johtaa seismisiä S-aaltoja, johon vain kiinteä materiaali pystyy, mutta se on kykenevä hitaaseen plastiseen deformaatioon.)
Maannousu ja isostasia
Ilman isostasiaa Maan painovoimakenttä olisi paljon epäsäännöllisempää. Kompensaation ansiosta painovoima-anomaliat asettuvat maailmanlaajuisesti nollan ympäri. Vaihteluväli riippuu alueelta, tasangoilla se on kymmeniä, vuoristoissa satoja milligalleja (mGal). Ainoastaan paikoista, jotka eivät ole isostaattisessa tasapainotilassa – muun muassa valtamerten syvänteet – löytyy systemaattisen suuria painovoima-anomalioita.
Isostasia selittää myös Fennoskandian postglasiaalista maannousua. Jääkauden aikana jopa 2 km paksun mannerjäätikön massa oli painanut maan kuorta alas: kun jää suli noin 11 000 vuotta sitten, alkoi ensin nopea, sitten hidastuva muodonpalautusliike, joka on jatkunut näihin päiviin saakka. Vastaavia maannousualueita on muun muassa Kanadassa ja Siperiassa.
Helsingissä Geodeettisella laitoksella toimi vuodesta 1936 1950-luvulle Geodesian maailmanliiton (IAG:n) "Isostaattinen laitos", johtajanaan V. A. Heiskanen.
Evelinan diskografia

| 0 | 1 | 2 |
| --- | --- | --- |
 Evelina vastaanottamassa kulta- ja platinalevyt YleX Pop -tapahtumassa vuonna 2016
Julkaisut
| ↙Studioalbumit | 4 |  |
| ↙Singlet | 30 |  |
| ↙Musiikkivideot | 9 |  |
Suomalaisen laulajan ja lauluntekijän Evelinan diskografia koostuu neljästä studioalbumista, yhdestä EP:stä, 30 singlestä ja 9 musiikkivideosta. Tämän lisäksi hän on vieraillut muiden artistien kappaleilla ja esiintynyt eri julkaisuilla.
Evelina nousi julkisuuteen vuonna 2012 The Voice of Finland -laulukilpailun ensimmäisellä tuotantokaudella. Hänen esittämä ”Super Bass” -kappale sisältyi ohjelman pohjalta julkaistulle kokoelmalevylle. Evelina putosi kilpailusta ennen semifinaalia, jonka jälkeen hän solmi levytyssopimuksen Universal Music Groupin alaisen M-Eazy Musicin kanssa. Vuonna 2015 julkaistiin Evelinan ensimmäiset singlet ”Vuoristorataa / Rakkaudesta lajiin” ja ”Honey”, joista jälkimmäinen nousi muun muassa Suomen virallisen singlelistan kärkeen. ”Honey” on myös Suomen seitsemänneksi kuunnelluin kappale Spotify-suoratoistopalvelussa vuodesta 2018 lähtien. Evelina julkaisi vuonna 2016 kolme hittisingleä, joista ”Sireenit” nousi single- ja latauslistan ensimmäiselle sijalle. Evelinan debyyttialbumi 24K julkaistiin 28. lokakuuta 2016. Se teki suomalaista äänitehistoriaa myymällä ennakkoon platinaa. Levy nousi Suomen virallisen albumilistan toiselle sijalle.
Vuonna 2017 Evelina julkaisi jälleen kolme hittisingleä, joista ”Tornado” nousi kolmeksi viikoksi Suomen kaupallisten radiokanavien soitetuimmaksi kappaleeksi. ”Kylmii väreitä” oli myös vuoden 2017 seitsemänneksi striimatuin kappale Suomessa. Vuonna 2018 Evelina nähtiin Vain elämää -televisiosarjan kahdeksannella tuotantokaudella, jonka pohjalta hän julkaisi kuusi singleä. Evelina julkaisi vuoden aikana myös kolme uutta kappaletta, joista ”Sun vika” nousi muun muassa single- ja striimauslistan ensimmäiselle sijalle. Evelina julkaisi vielä yhden singlen vuonna 2019, ennen kuin hänen toinen studioalbumi SOS julkaistiin 22. helmikuuta. Levy nousi Suomen albumilistan toiselle sijalle ja striimasi ennakkoon tuplaplatinaa.
Studioalbumit

| Nimi | Julkaisutiedot | Lista> Albumilista | Myynti |
| --- | --- | --- | --- |
| 24K |  Julkaistu: 28. lokakuuta 2016  Formaatti: CD, digitaalinen  Levy-yhtiö: M-Eazy Music / Universal Music | 2 | platinaa |
| SOS |  Julkaistu: 22. helmikuuta 2019  Formaatti: CD, LP, digitaalinen  Levy-yhtiö: M-Eazy Music / Universal Music | 2 | tuplaplatinaa |
| III |  Julkaistu: 25. syyskuuta 2020  Formaatti: Digitaalinen  Levy-yhtiö: Universal Music | 3 | kultaa |
| Pehmee |  Julkaistu: 25. elokuuta 2023  Formaatti: Digitaalinen  Levy-yhtiö: Universal Music | 2 | platinaa |
EP:t

| Nimi | Julkaisutiedot | Lista> Albumilista | Myynti |
| --- | --- | --- | --- |
| 3½ |  Julkaistu: 12. elokuuta 2022  Formaatti: Digitaalinen  Levy-yhtiö: Universal Music | 2 |  |